# Estació de Mercat del TRAM d'Alacant

Mercat és una estació de les línies 1, 2, 3 i 4 del TRAM Metropolità d'Alacant. Està situada sota la confluència de l'avinguda d'Alfons el Savi, l'avinguda de Jaume II, la rambla de Méndez Núñez i el carrer de Sant Vicent, entre els barris del Mercat i el Centre. Malgrat que adquireix el seu nom pel Mercat Central d'Alacant, no està precisament sota aquest.

## Característiques

Ara com ara, per l'estació de Mercat circulen trens amb direcció a Estels (línies 1, 2, 3 i 4 amb una freqüència mitjana 5-6 minuts), on es troba el terme provisional a l'espera de la construcció de la Intermodal, i a diferents punts del nord de la ciutat d'Alacant i de la província (amb freqüències mitjanes de 10 minuts de pas fins a Sangueta i Lucentum, i de 15 a Universitat i Sant Vicent). L'estació compta amb quatre escales mecàniques i dues fixes, així com amb dos ascensors de gran capacitat, que comuniquen amb una gran sala d'embarcament, de dues andanes, situada a 20 metres de profunditat.
Des del vestíbul s'accedirà a una planta intermèdia en la qual se situarà, en un futur, la sala multiusos TRAM, amb capacitat per 500 persones. L'estació de Mercat ha comptat amb un pressupost proper als 30 milions d'euros.

## Accessos

L'estació disposa d'un únic vestíbul i dues boques d'accés. A més compta amb una entrada directa des del pàrquing d'Alfons el Savi.
* Des de la Rambla Rambla Méndez Núñez (cantonada amb avinguda Jaume II).
* Des de Sant Vicent Carrer Sant Vicent (cantonada amb avinguda Jaume II).

## Línies i connexions

Línies deTRAM que presten servei en l'estació :
| << Capçalera | < Estació | Estació > | Capçalera >> |
| Estels | Estels | MARQ-Castell | Benidorm |
| Estels | Estels | MARQ-Castell | Sant Vicent del Raspeig |
| Estels | Estels | MARQ-Castell | El Campello |
| Estels | Estels | MARQ-Castell | Plaça de la Corunya |
* Les línies 1, 2, 3 i 4 funcionen amb normalitat fins a la que hui és la seva capçalera de forma provisional, quan l'Estació Central Alacant es construïsca està previst que aquesta siga la capçalera. El projecte de l'estació Intermodal es troba paralitzat fins que es concrete el projecte de la nova estació d'Adif Alacant i la segona es troba en construcció.

## Evolució del tràfic

| Any | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| Passatgers | - | 818.000 | 706.039 | 683.232 | 777.727 | 1.045.245 | 1.035.464 | 1.803.257 | 1.141.200 | 1.232.828 |

## Referències

* ↑ «Ayuntamiento de El Campello». [Consulta: 31 maig 2020].
* ↑ «El conseller lamenta que cuando concluyan las obras del TRAM en la avenida Salamanca no estará lista la intermodal». Arxivat de l'original el 2011-09-20. [Consulta: 31 maig 2020].
* ↑ FGV alcanza en 2010 más de 73.290.000 viajeros en las explotaciones de Valencia y Alicante
* ↑ «El TRAM superó los 6 millones de pasajeros en 2011 y bate su récord histórico». Arxivat de l'original el 2015-01-07. [Consulta: 31 maig 2020].
* ↑ Las cuatro líneas del TRAM de Alicante desplazaron durante 2012 a más de seis millones de pasajeros
* ↑ «El TRAM de Alicante desplazó a 7,3 millones de viajeros en 2013». Arxivat de l'original el 2015-01-07. [Consulta: 31 maig 2020].
* ↑ «Nada menos que 1,6 millones de usuarios del TRAM pasaron por la estación de Luceros en 2014». Arxivat de l'original el 5 de juny de 2016. [Consulta: 26 gener 2015].
* ↑ El Tram de Alicante transportó 10,2 millones de viajeros en 2015, un 1,36 por ciento más que el año anterior
* ↑ El TRAM de Alicante alcanza los 10,4 millones de usuarios en 2016
* ↑ El TRAM alcanza 10,5 millones de viajeros anuales al aumentar su uso un 0,7% en 2017
* ↑ El TRAM de Alicante supera los 11 millones de usuarios

## Vegeu també

* TRAM Metropolità d'Alacant
* Mercat Central d'Alacant